

РЕПУБЛИКA СРБИЈA

АУТОНОМНА ПОКРАЈИНА ВОЈВОДИНА

ОПШТИНА СЕНТА

ПРЕДСЕДНИК ОПШТИНЕ

Број: 000748520 2024 08858 002 000 000 001

Дана, 13. јуна 2024. године

С Е Н Т А

На основу члана 26. став 1. Закона о јавном информисању и медијима („Службени гласник Републике Србије“, број 92/23), члана 25. став 1. Правилника о суфинансирању пројеката за остваривање јавног интереса у области јавног информисања („Службени гласник РС“, број 6/2024) и члана 61. став 1. тачка 9) Статута општине Сента („Службени лист општине Сента“, бр. 4/2019),у складу са Одлуком о буџету општине Сента за 2024. годину („Службени лист општине Сента”, број 15/2023) и Одлуком председника општине Сента 000748520 2024 08858 002 000 000 001 од 26. фебруара 2024. године, по предлогу Комисије за Конкурс за суфинансирање проjеката производње медијских садржаја у области јавног информисања у 2024. години од 4. јуна 2024. године, председник општине Сента, дана 13. јуна 2024. године, донео је

**РЕШЕЊЕ**

**О РАСПОДЕЛИ СРЕДСТАВА ПО РАСПИСАНОМ КОНКУРСУ** **ЗА СУФИНАНСИРАЊЕ ПРОЈЕКАТА ПРОИЗВОДЊЕ МЕДИЈСКИХ САДРЖАЈА У 2024. ГОДИНИ**

**I** Средства у износу од 550.000,00 динара, **у 2024. години,** распоређују се за реализацију следећих пројеката **производње медијских садржаја:**

|  |  |  |  |
| --- | --- | --- | --- |
| Редни број | Учесници Конкурса | Назив програма односно пројекта | Износ одобрених новчаних средстава изражен у динарима |
| 1 | RADIOTELEVIZIJA PANČEVO DOO | Сента ХРОНИКА | 90.000,00 |
| 2 | Internet group doo Beograd | Ромски мозаик | 200.000,00 |
| 3 | FOX MEDIA DOO BEČEJ | Zentai Körkép - Информисање о догађајима на територији општине Сента | 260.000,00 |

**II** Ово решење је основ за закључење уговора с лицима која су добила средства за суфинансирање пројектних активности.

**III** Ово решење објавити на званичној интернет страни Општине Сента (<http://www.zenta-senta.co.rs>).

**О б р а з л о ж е њ е**

Председник општине Сента, на основу члана 18. Закона о јавном информисању и медијима („Службени гласник Републике Србије“, бр. 92/23) и члана 7. Одлуке о буџету општине Сента за 2024. годину („Службени лист општине Сента”, број 15/23), дана 26. фебруара 2024. године, донео је Одлуку о о расподели средстава за суфинансирање пројеката у области јавног информисања у 2024. години.

Председник општине Сента, дана, 28. фебруара 2024. године, расписао је Конкурс за суфинансирање проjеката производње медијских садржаја у области јавног информисања у 2024. години.

Конкурс је објављен, дана 28. фебруара 2024. године на интернет страници Општине Сента (<http://www.zenta-senta.co.rs>).

На конкурс су приспеле 3 пријавe:

|  |  |  |  |  |
| --- | --- | --- | --- | --- |
| Редни број | Учесник конкурса | Назив пројекта | Број достaвне књиге | Датум приспећа пријаве |
| 1 | Радиотелевизија Панчево - Дунав телевизија | „Сента ХРОНИКА“ | 337/2024 | 13.03.2024.  (Предат пошти:  12. 03 2024) |
| 2 | „Fox Media” доо производња, трговина и услуге Бечеј | „ Zentai kőrkép“ –Информисање о догађајима на територији општине Сента | 338/2024 | 13.03.2024.  (Предат пошти:  12. 03 2024) |
| 3 | ИНТЕРНЕТ ГРОУП ДОО  Нови Београд | Ромски мозаик | 342/2024 | 13.03.2024. (Предат пошти:  12. 03 2024) |

У вези учесника конкурса прибављени су подаци од Регулаторног тела за електронске медије (РЕМ) и Савета за штампу, а у вези пројекта „Fox Media” доо производња, трговина и услуге Бечеј и мишљење Националног савета мађарске националне мањине.

Председник општине Сента, на основу члана 44. став 1. тачка 5) Закона о локалној самоуправи (,,Службени гласник РС”, бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон), члана 25. став 3. Закона о јавном информисању и медијима Закона о јавном информисању и медијима, члана 19. став 1. Правилника о суфинансирању пројеката за остваривање јавног интереса у области јавног информисања („Службени гласник РС“, brој 6/2024) и члана 61. став 1. тачка 9) Статута општине Сента („Службени лист општине Сента“, број 4/2019), одлучујући о предлозима за чланове Комисије за Конкурс за суфинансирање проjеката производње медијских садржаја у 2024. години, дана 13. маја 2024. године, решењем именовао је Комисију за Конкурс за суфинансирање проjеката производње медијских садржаја у области јавног информисања у 2024. години.

Комисија за Конкурс за суфинансирање проjеката производње медијских садржаја у области јавног информисања у 2024. години, у саставу: Бојана Цвејића из Београда, именован на предлог Независног удружења новинара Србије, Данице Кнежевић Попов из Новог Кнежевца, именован на предлог Пословног удружења асоцијације локалних и независних медија Локал прес и Јована Буковале из Београда, независног стручњака за медије, дана 4. јуна 2024. године, саставила и доставила предлог председнику општине Сента ПРЕДЛОГ РАСПОДЕЛЕ СРЕДСТАВА према следећој табели:

|  |  |  |  |  |  |
| --- | --- | --- | --- | --- | --- |
| ПОДНОСИЛАЦ ПРОЈЕКТА | НАЗИВ ПРОЈЕКТА | УКУПНА ВРЕДНОСТ ПРОЈЕКТА (У РСД) | ИЗНОС СРЕДСТАВА ЗА КОЈИ СЕ АПЛИЦИРА (У РСД) | ПРЕДЛОГ РАСПОДЕ-ЛЕ СРЕДСТА-ВА (У РСД) | БРОЈ БОДОВА |
| RADIOTELEVIZIJA PANČEVO DOO | Сента ХРОНИКА | 180.000,00 | 90.000,00 | 90.000,00 | 72,33 |
| Internet group doo Beograd | Ромски мозаик | 880.000,00 | 540.000,00 | 200.000,00 | 71,33 |
| FOX MEDIA DOO BEČEJ | Zentai Körkép | 632.500,00 | 500.000,00 | 260.000,00 | 63,00 |

Одредбама члана 26. Закона о јавном информисању и медијима, прописано је:

„Одлуку о расподели средстава, без одлагања, доноси руководилац органа који је расписао конкурс, а на основу образложеног предлога комисије.

Одлука из става 1. овог члана доноси се у облику решења са образложењем за сваки расписани конкурс најкасније у року од 90 дана од дана закључења конкурса.

Одлука из става 1. овог члана не може одступати од предлога комисије осим ако је предлог комисије у супротности са прописом или са критеријумима који су објављени у јавном позиву.

У случају да орган јавне власти оцени да предлог комисије није у складу са прописом, указаће писаним путем комисији на уочени недостатак.

Комисија је дужна да без одлагања на посебној седници размотри недостатак из става 4. овог члана.

Ако комисија у поновном разматрању не измени свој предлог орган јавне власти доноси решење у складу са прописом.

Решење из става 2. овог члана је коначно и против њега се може покренути управни спор.

Решење о расподели средстава доставља се сваком учеснику конкурса у електронској форми, без одлагања.

Решење из става 2. овог члана основ је за закључење уговора с лицем које је добило средства за суфинансирање пројекта.

Решење из става 2. и уговор из става 9. овог члана објављују се на веб презентацији органа који је расписао конкурс, у истој секцији где је објављен и конкурс, као и на веб порталу Јединственог информационог система за спровођење и праћење суфинансирања пројеката у области јавног информисања.“

Одредбама члана 25. Правилника о суфинансирању пројеката за остваривање јавног интереса у области јавног информисања, прописано је:

„Одлуку о расподели средстава, доноси, без одлагања, руководилац органа који је расписао конкурс на основу образложеног предлога комисије.

Одлука из става 1. овог члана доноси се у облику решења са образложењем за сваки расписани конкурс, најкасније у року од 90 дана, од дана закључења конкурса, у складу са законом.

Орган који расписује конкурс доставља, без одлагања, скенирано решење сваком учеснику конкурса у електронској форми и објављује га на својој веб презентацији као и на веб порталу Јединственог информационог система.

Одлука из става 1. овог члана не може одступати од предлога комисије, осим ако је предлог комисије у супротности са прописом или са критеријумима који су објављени у јавном позиву.

У случају да орган јавне власти оцени да предлог комисије није у складу са прописом или критеријумима, указаће комисији писаним путем на уочени недостатак.

Комисија је дужна да без одлагања на посебној седници размотри уочени недостатак.

Ако комисија у поновном разматрању не измени свој предлог, орган који расписује конкурс доноси решење у складу са законом.“

Сходно наведеном, Председник општине Сента који је у потпуности прихватио предлог Комисије за Конкурс за суфинансирање проjеката производње медијских садржаја у области јавног информисања у 2024. години и донео је одлуку као у диспозитиву.

УПУТСТВО О ПРАВНОМ СРЕДСТВУ:

Ово решење је коначно и против њега може се покренути управни спор пред Управним судом у року од 30 дана од дана достављања.

ДОСТАВИТИ:

1. Ово решење доставити свим учесницима конкурса у електронској форми,

2. Одељењу за буџет и финансије Општинске управе општине Сента и

3. архиви.

ПОЗИВ:

Позивају се сви учесници конкурса који су добили мањи износ средстава од траженог, да без одлагања доставе нову спецификацију трошкова, у складу са додељеним средствима, односно обавештење о томе да одустају од средстава која су им додељена.

Председник општине Сента

Рудолф Цегледи с.р.